સેન્ટ્રલ ટેકફેસ્ટમાં રાજ્યભરની કૉલેજોના આશરે દસ હજારથી વધારે વિદ્યાર્થીઓ સીધા સહભાગી બનશે, જ્યારે તેઓનો ઉત્સાહ વધારવા આવનારા લોકોની સંખ્યા 24 હજારથી વધુ રહેવાનો અંદાજ છે. વિવિધ સ્પર્ધાઓ માટે કુલ રૂ. ચાર લાખના ઈનામો રાખવામાં આવ્યા છે. આ ટેકનિકલ કાર્નિવલમાં કોમ્પમેનિયા અંતર્ગત કોડીંગ કૌશલ્યોને લગતી સ્પર્ધા કોડસૉ, સી લેંગ્વેજ આધારિત ક્વિઝ અને સી શેડ્યુલ ડિબગીંગ આધારિત ક્રિપ્ટોહન્ટ સ્પર્ધાઓ યોજવામાં આવશે. તે ઉપરાંત કૉમ્પ્યુટર એન્જીનિયરીંગના વિદ્યાર્થીઓ માટેની કોડલેસ, રિલે કોડીંગ અને વેબવીવર તેમજ ફોટો ફેસઑફ્ફ અને રિઈન્વેન્ટ જેવી સ્પર્ધાઓનો સમાવેશ થાય છે.